РЕШЕНИЕ EUPT/1/2007 НА КОМИТЕТА ПО ПОЛИТИКА И СИГУРНОСТ
от 15 май 2007 година
за удължаване на мандата на ръководителя на Екипа по планиране на ЕС (EUPT Косово) във връзка с евентуалната операция за управление на кризи в областта на правовата държава и други възможни сфери в Косово
(2007/358/ОВППС)
КОМИТЕТЪТ ПО ПОЛИТИКА И СИГУРНОСТ,
като взе предвид Договора за Европейския съюз, и по-специално член 25,
като взе предвид Съвместно действие 2006/304/ОВППС на Съвета от 10 април 2006 г. за създаване на Екип по планиране на ЕС (EUPT Косово) във връзка с евентуалната операция за управление на кризи в областта на правовата държава и други възможни сфери в Косово (1), и по специално член 6, параграф 2 от него,
като има предвид, че:
(1)
Член 6 от Съвместно действие 2006/304/ОВППС предвижда, че Съветът упълномощава Комитета по политика и сигурност (КПС) да приеме необходимите решения в съответствие с член 25 от Договора, включително решението да назначи ръководител на Екипа по планиране на ЕС (EUPT Косово) по предложение на генералния секретар/върховния представител (ГС/ВП).
(2)
На 2 май 2006 г. КПС прие Решение EUPT/1/2006 (2) за назначаване на г-н Casper Klynge за ръководител на Екипа по планиране на ЕС (EUPT Косово).
(3)
На 11 декември 2006 г. Съветът прие Съвместно действие 2006/918/ОВППС (3) за изменение и удължаване на Съвместно действие 2006/304/ОВППС до 31 май 2007 г.
(4)
На 12 декември 2006 г. КПС прие Решение EUPT/2/2006 (4) за удължаване на мандата на г-н Casper Klynge като ръководител на Екипа по планиране на ЕС (EUPT Косово) до 31 май 2007 г.
(5)
На 14 май 2007 г. Съветът прие Съвместно действие 2007/334/ОВППС за изменение и удължаване на Съвместно действие 2006/304/ОВППС до 1 септември 2007 г.
(6)
ГС/ВП предложи удължаване на мандата на г-н Casper Klynge като ръководител на Екипа по планиране на ЕС (EUPT Косово) до края на мандата на EUPT Косово.
(7)
Следователно мандатът на ръководителя на Екипа по планиране на ЕС (EUPT Косово) следва да бъде удължен до края на мандата на EUPT Косово,
РЕШИ:
Член 1
Мандатът на г-н Casper Klynge като ръководител на Екипа по планиране на ЕС (EUPT Косово) във връзка с евентуалната операция за управление на кризи в областта на правовата държава и други възможни сфери в Косово се удължава до края на мандата на EUPT Косово.
Член 2
Настоящото решение влиза в сила в деня на приемането му.
То се прилага до края на мандата на EUPT Косово.
Съставено в Брюксел на 15 май 2007 година.